als_Latn dik_Latn sag_Latn
Elektronet ndonjëherë sillen si valë, e valët si grimca subatomike. Është e çuditshme, por është gjithashtu një ndër themelet e fizikës kuantike dhe tani për herë të parë, shkencëtarët e kanë kapur në fotografi këtë dualizëm fizik.
Shkencëtari Fabrizio Carbone nga Ecole Polytechnique Federale de Lausanne në Zvicër, në një eksperiment ka arritur të kapë dritën brenda një teli të argjendtit 40 nanometra të gjerë, të cilin e kanë ngarkuar me elektrone, sipas Wired.
Në pamjen e nxjerrë nga laboratori, në boshtin kah e majta shihen majat dhe luginat e dritës kur ajo sillet si valë. Në boshtin kah e djathta, ndërkaq, energjia është në formë të elektronesh.
Mos harroni, edhe pse përbëhemi nga elektronet, edhe ne kemi karakteristika të valëve, por gjatësia e valëve tona është tepër e vogël (10-16 nanometra). Sa më e vogël të jetë një grimcë, aq më e madhe gjatësia valore e saj, e në matjet subatomike (më të vogla se atomi), gjatësitë valore janë aq të mëdha sa vetë grimca dhe pikërisht nga kjo rrjedhë dualiteti.
als_Latn als_Latn als_Latn als_Latn